Stevo Culej podržava Škoru? U Vinkovcima se sastali u kafiću

Iako ova fotografija ne mora značiti ništa, Culej je pak, podsjetimo, nedavno odgovorio na pitanje hoće li podržati Grabar Kitarović, kako on "ima svojeg kandidata"

<p>Predsjednički kandidat <strong>Miroslav Škoro</strong> i istaknuti član HDZ-a i saborski zastupnik <strong>Stevo Culej</strong> su snimljeni u ugodnom razgovoru uoči otvaranja Vinkovačkih jeseni. </p><p>Podsjetimo, Culej i vukovarski gradonačelnik<strong> Ivan Penav</strong>a nedavno su pljeskali nakon što se na sastanku nekih građanskih inicijativa i Udruge branitelja dragovoljaca Vukovara, koji je održan u sjedištu zagrebačke HVIDRA-e, kritizirala Vlada Andreja Plenkovića. </p><p>U petak je pak Culej snimljen u društvu Škore koji bi mogao biti "žestoki" protukandidat Kolindi Grabar Kitarović koju je HDZ i službeno podržao.</p><p>Iako ova fotografija ne mora značiti ništa, Culej je pak, podsjetimo, nedavno odgovorio na pitanje hoće li podržati Grabar Kitarović, kako on "ima svojeg kandidata". </p><p>Culej je u petak na pitanje novinara <a href="http://hr.n1info.com/Vijesti/a445425/Plenkovic-o-vukovarskom-prosvjedu-Nema-prosvjeda-koliko-sam-ja-shvatio.html">N1 Televizije</a> koga podržava u predsjedničkoj kampanji rekao sljedeće: "Ja mislim da kampanja predsjednička nije ni krenula niti su se svi kandidati izjasnili da su takmaci u njoj. Pa stoga niti su se skupili potpisi da znamo za koga ćemo. Pa stoga ćemo mi povući desnu ručku i na desno."</p>